ಉದಯಪುರ ಮಾದರಿಯಲ್ಲೇ ಮಹಾರಾಷ್ಟ್ರದಲ್ಲೂ ಮರ್ಡರ್..? ಉಮೇಶ್ ಹತ್ಯೆ ಕೇಸ್ NIAಗೆ ನೀಡಲು ಬಿಜೆಪಿ ಆಗ್ರಹ. ಮುಂಬೈ: ಉದಯಪುರದಲ್ಲಿ ಕನ್ಹಯ್ಯ ಲಾಲ್ ನನ್ನು ಹತ್ಯೆ ಮಾಡಿದ ಮಾದರಿಯಲ್ಲೇ ಮಹಾರಾಷ್ಟ್ರದಲ್ಲೂ ಉಮೇಶ್ ಎಂಬುವವರ ಹತ್ಯೆ ನಡೆದಿತ್ತಾ ಎಂಬ ಅನುಮಾನ ಪ್ರಾರಂಭವಾಗಿದೆ. ಈ ಹಿನ್ನೆಲೆಯಲ್ಲಿ ಉಮೇಶ್ ಹತ್ಯೆ ಕೇಸ್ ಅನ್ನು NIA ಯಿಂದ ತನಿಖೆ ನಡೆಸಲು ಬಿಜೆಪಿ ಆಗ್ರಹಿಸಿದೆ. ಜೂನ್ 22 ರಂದು ಮಹಾರಾಷ್ಟ್ರದ ಅಮರಾವತಿಯಲ್ಲಿ 54 ವರ್ಷದ ಉಮೇಶ್ ಕೊಲ್ಹೆಯ ಹತ್ಯೆ ನಡೆದಿತ್ತು. ಉಮೇಶ್ ಕೋಹ್ಲೆ ಸಹ ನೂಪುರ್ ಶರ್ಮಾಗೆ ಬೆಂಬಲಿಸಿ ಪೋಸ್ಟ್ ಮಾಡಿದ್ದರು, ಇದರಿಂದಲೇ ಅವರ ಹತ್ಯೆ ನಡೆದಿದೆ. ಕನ್ಹಯ್ಯ ಲಾಲ್ ಕೊಲೆ ತನಿಖೆಯ ಮಾದರಿಯಲ್ಲೇ ಉಮೇಶ್ ಕೊಲ್ಹೆ ಹತ್ಯೆಯ ತನಿಖೆ ನಡೆಸಬೇಕು ಎಂದು ಮಹಾರಾಷ್ಟ್ರದ ಬಿಜೆಪಿ ಮುಖಂಡ ಶಿವಿರಿ ಕುಲಕರ್ಣಿ ಆಗ್ರಹಿಸಿದ್ದಾರೆ. ಉಮೇಶ್ ಕೊಲ್ಹೆ ತಮ್ಮ ಅಮಿತ್ ಮೆಡಿಕಲ್ಸ್ ನಿಂದ ವಾಪಸ್ ಬರುವಾಗ ಅವರನ್ನು ಚಾಕುವಿನಿಂದ ಇರಿದು ಹತ್ಯೆ ಮಾಡಲಾಗಿತ್ತು. ಈ ಕೇಸ್ ಗೆ ಸಂಬಂಧಿಸಿದಂತೆ ಮುದಾಸಿರ್ ಅಹ್ಮದ್ 22, ಶಾರೂಖ್ ಪಠಾಣ್ 25 ಎಂಬ ಆರೋಪಿಗಳನ್ನು ಜೂನ್ 23 ರಂದು ಅರೆಸ್ಟ್ ಮಾಡಲಾಗಿತ್ತು. ವಿಚಾರಣೆಯಲ್ಲಿ ಇನ್ನೂ ನಾಲ್ವರು ಹತ್ಯೆಯಲ್ಲಿ ಭಾಗಿಯಾಗಿರುವುದು ತಿಳಿದು ಬಂದಿತ್ತು. ಆ ಬಳಿಕ ಅಬ್ದುಲ್ ತೌಫಿಕ್ 24, ಶೋಯೆಬ್ ಖಾನ್ 22, ಅತಿಬ್ ರಶೀದ್ 22 ರನ್ನು ಜೂನ್ 25 ರಂದು ಬಂಧಿಸಲಾಗಿತ್ತು. ಒಬ್ಬ ಆರೋಪಿ ತಲೆಮರೆಸಿಕೊಂಡಿದ್ದು ಆತನಿಗಾಗಿ ಹುಡುಕಾಟ ನಡೆಸಲಾಗುತ್ತಿದೆ.